CELEX: 32008D0364
Language: sk
Date: 2008-04-28 00:00:00
Title: 2008/364/ES: Rozhodnutie Komisie z  28. apríla 2008 , ktorým sa schvaľujú metódy klasifikácie jatočných tiel ošípaných v Litve [oznámené pod číslom K(2008) 1595]

9.5.2008   
            
            
               SK
            
            
               Úradný vestník Európskej únie
            
            
               L 125/32
            
         
      ROZHODNUTIE KOMISIE
   
   z 28. apríla 2008,
   ktorým sa schvaľujú metódy klasifikácie jatočných tiel ošípaných v Litve
   [oznámené pod číslom K(2008) 1595]
   (Iba znenie v litovskom jazyku je autentické)
   (2008/364/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica pre klasifikáciu trupov z ošípaných (1), najmä na jeho článok 5 ods. 2,
   keďže:
   
               (1)
            
            
               V článku 2 ods. 3 nariadenia (EHS) č. 3220/84 sa stanovuje, že klasifikácia jatočných tiel ošípaných sa určuje podľa odhadovaného obsahu chudého mäsa prostredníctvom štatisticky osvedčených metód posudzovania, ktoré vychádzajú z fyzického merania jednej alebo viacerých anatomických častí jatočného tela ošípanej. Schválenie klasifikačných metód podlieha dodržaniu maximálnej odchýlky štatistickej chyby v posudzovaní. Táto odchýlka je definovaná v článku 3 ods. 2 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice spoločenstva na klasifikáciu jatočne opracovaných tiel ošípaných (2).
            
         
               (2)
            
            
               Litva požiadala Komisiu, aby povolila štyri metódy klasifikácie jatočných tiel ošípaných, a predložila výsledky svojich pokusných pitiev v druhej časti protokolu, ako je ustanovené v článku 3 ods. 3 nariadenia (EHS) č. 2967/85.
            
         
               (3)
            
            
               Na základe posúdenia tejto žiadosti Komisia dospela k názoru, že podmienky na povolenie týchto klasifikačných metód sú splnené.
            
         
               (4)
            
            
               Nepovoľujú sa žiadne úpravy prístrojov ani klasifikačných metód, iba v prípade nového rozhodnutia Komisie prijatého na základe nadobudnutých skúseností. Z tohto dôvodu je možné zrušiť toto povolenie.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Týmto sa na klasifikáciu jatočných tiel ošípaných v Litve podľa nariadenia (EHS) č. 3220/84 povoľuje používanie týchto metód:
   
               1.
            
            
               metóda s využitím prístroja Fat-O-Meat’er (FOM) a súvisiace metódy hodnotenia podrobne opísané v časti 1 prílohy,
            
         
               2.
            
            
               prístroj Hennessy Grading Probe (HGP 7) a s ním súvisiace metódy posudzovania podrobne opísané v časti 2 prílohy,
            
         
               3.
            
            
               prístroj IM-03 a súvisiace metódy posudzovania podrobne opísané v časti 3 prílohy,
            
         
               4.
            
            
               prístroj na meranie dvojbodovou metódou (ZP) prostredníctvom meradla (meradlová metóda) a súvisiace metódy posudzovania podrobne opísané v časti 4 prílohy.
            
         Manuálna metóda (ZP) sa môže uplatňovať len na bitúnkoch, v ktorých počet zabitých ošípaných za týždeň neprekročí 200.
   Článok 2
   Nepovoľujú sa žiadne úpravy prístrojov ani metód posudzovania.
   Článok 3
   Toto rozhodnutie je určené Litovskej republike.
   
      V Bruseli 28. apríla 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. ES L 285, 25.10.1985, s. 39. Nariadenie naposledy zmenené a doplnené nariadením (ES) č. 1197/2006 (Ú. v. EÚ L 217, 8.8.2006, s. 6).
   
      PRÍLOHA
      METÓDY KLASIFIKÁCIE JATOČNÝCH TIEL OŠÍPANÝCH V LITVE
      Časť 1
      FAT-O-MEAT’ER ( FOM )
      
                  1.
               
               
                  Klasifikácia jatočných tiel ošípaných sa vykonáva prostredníctvom prístroja „Fat-O-Meat’er (FOM)“.
               
            
                  2.
               
               
                  Prístroj je vybavený sondou s priemerom 6 mm s fotodiódou typu Siemens SFH 950/960 s operačnou vzdialenosťou od 3 do 103 mm. Výsledky meraní sa prostredníctvom počítača prevedú na odhadovaný obsah chudého mäsa.
               
            
                  3.
               
               
                  Obsah chudého mäsa jatočného tela sa vypočíta podľa tohto vzorca:
                  
                      = 59,98500 – 0,20051 × F1 – 0,62340 × F2 + 0,21878 × M2
                  kde:
                  
                              
                                 
                           
                           
                              =
                           
                           
                              odhadovaný podiel chudého mäsa jatočného tela v percentách,
                           
                        
                              F1
                           
                           
                              =
                           
                           
                              hrúbka tuku (vrátane kože) v milimetroch, meraná medzi 3. a 4. stavcom, 8 cm od deliaceho rezu,
                           
                        
                              F2
                           
                           
                              =
                           
                           
                              hrúbka tuku (vrátane kože) v milimetroch, meraná medzi 3. a 4. stavcom, 6 cm od deliaceho rezu,
                           
                        
                              M2
                           
                           
                              =
                           
                           
                              hĺbka chudého mäsa v milimetroch, meraná medzi 3. a 4. stavcom, 6 cm od deliaceho rezu.
                           
                        Vzorec platí pre jatočné telá s hmotnosťou od 50 do 110 kg.
               
            Časť 2
      HENNESSY GRADING PROBE (HGP7)
      
                  1.
               
               
                  Na klasifikáciu jatočných tiel ošípaných sa používa prístroj s názvom „Hennessy Grading Probe (HGP 7)“.
               
            
                  2.
               
               
                  Prístroj je vybavený sondou s priemerom 5,95 mm (a 6,3 mm čepeľou po všetkých stranách špice sondy) s fotodiódou (Siemens LED typu LYU 260-EO a fotodetektor typu 58 MR) a s operačnou vzdialenosťou od 0 do 120 mm. Výsledky meraní sa prostredníctvom samotného HGP 7, ako aj pripojeného počítača prevedú na odhadovaný obsah chudého mäsa.
               
            
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  
                      = 62,56600 – 0,85013 × F2 + 0,16150 × M2
                  kde:
                  
                              
                                 
                           
                           
                              =
                           
                           
                              odhadovaný podiel chudého mäsa jatočného tela v percentách,
                           
                        
                              F2
                           
                           
                              =
                           
                           
                              hrúbka tuku (vrátane kože) v milimetroch, meraná medzi 3. a 4. stavcom, 6 cm od deliaceho rezu,
                           
                        
                              M2
                           
                           
                              =
                           
                           
                              hrúbka chudého mäsa v milimetroch, meraná medzi 3. a 4. stavcom, 6 cm od deliaceho rezu.
                           
                        Vzorec platí pre jatočné telá s hmotnosťou od 50 do 110 kg,
               
            Časť 3
      IM-03
      
                  1.
               
               
                  Klasifikácia trupov ošípaných sa vykoná pomocou prístroja „IM-03“.
               
            
                  2.
               
               
                  Prístroj je vybavený ihlicovou optickou sondou (single line scanner SLS01) s priemerom 7 milimetrov. Sonda obsahuje líniu kontaktných optických senzorov (CIS) a diódy vysielajúce zelené svetlo. Operačná vzdialenosť je od 0 do 132 mm.
               
            
                  3.
               
               
                  Obsah chudého mäsa jatočného tela ošípanej sa vypočíta podľa tohto vzorca:
                  
                      = 62,01600 – 0,78101 × F2 + 0,17202 × M2 – 0,03763 × W
                  kde:
                  
                              
                                 
                           
                           
                              =
                           
                           
                              odhadovaný podiel chudého mäsa jatočného tela v percentách,
                           
                        
                              F2
                           
                           
                              =
                           
                           
                              Hrúbka tuku (vrátane kože) v milimetroch, meraná medzi 3. a 4. stavcom, 6 cm od deliaceho rezu,
                           
                        
                              M2
                           
                           
                              =
                           
                           
                              Hrúbka chudého mäsa v milimetroch, meraná medzi 3. a 4. stavcom, 6 cm od deliaceho rezu,
                           
                        
                              W
                           
                           
                              =
                           
                           
                              hmotnosť teplého jatočného tela v kilogramoch.
                           
                        Vzorec platí pre jatočné telá s hmotnosťou od 50 do 110 kg,
               
            Časť 4
      MANUÁLNA METÓDA (ZP)
      
                  1.
               
               
                  Klasifikácia jatočných tiel ošípaných sa vykoná „pomocou manuálnej metódy (ZP) alebo dvojbodovou metódou“ prostredníctvom meradla.
               
            
                  2.
               
               
                  Túto metódu možno vykonávať pomocou meradla so stupnicou určenou na základe predikčnej rovnice. Princíp tejto metódy spočíva v manuálnom meraní na stredovej čiare deliacej jatočné telo na hrúbku slaniny a hrúbku svaloviny.
               
            
                  3.
               
               
                  Obsah chudého mäsa jatočného tela sa vypočíta podľa tohto vzorca:
                  
                      = 54,57800 – 0,47534 × F + 0,27035 × M – 0,09201 × W
                  kde:
                  
                              
                                 
                           
                           
                              =
                           
                           
                              odhadovaný podiel chudého mäsa jatočného tela v percentách,
                           
                        
                              F
                           
                           
                              =
                           
                           
                              Hrúbka tuku (vrátane kože) v milimetroch, meraná na deliacom reze jatočného tela v najtenšom mieste nad musculus gluteus medius,
                           
                        
                              M
                           
                           
                              =
                           
                           
                              hrúbka bedrového svalu v milimetroch, meraná na deliacom reze jatočného tela na najkratšom spojení medzi predným (kraniálnym) okrajom musculus gluteus medius a hornou (dorzálnou) hranicou miechového kanála.
                           
                        
                              W
                           
                           
                              =
                           
                           
                              hmotnosť teplého jatočného tela v kilogramoch.
                           
                        Tento vzorec platí pre jatočné telá s hmotnosťou od 50 do 110 kg.